vaatasin hommikul viis minutit etv-st "tähelaeva" jaan tättega ja sain aru, et kõikjal on tähendus.    novott. ja siis juhtus selline asi, et pühapäevahommikused pannkoogid ei tuld välja ja me läksime kohvikusse.    kohvikus jällegit juhtus selline asi, et jumal andis mulle latte juurde  kaks lusikat - ühe mis on õige lattelusikas (ilusa pika varrega) ja teise mis oli täitsa tavaline kohvelusikas.  kui ma lauda läksin siis seda teist lusikat veel ei olnud. laua peal teda ei olnud. keegi laua lähedal vahepeal ei käinud, aga ühel hetkel oli mu alustassil lisalusikas. kas keegi teab miks jumal selle mulle andis?  ma ise küll ei tea.    lisaks sellele muutis jumal veidike kohvikukülastajatele omanike poolt jäetud kirjakeste sisu. nüüd ütlesid need täht-tähelt: "palume nõud  ära viia".  kahjuks olin ma sel hetkel veel väga hommikune ega taibanud kaasa võtta vähemalt issanda saadetud lisalusikat. tõenäoliselt oli see võlulusikas. (näiteks kui panna see suhkrutoosi siis ei saa suhkur kunagi otsa. isegi mitte siis kui w tuleb külla teed jooma.)  teine võimalus on muidugi see, et issand tahtis mind vangi panna ja seadis mulle lõksu...    aidake mind, kallid kaimud, tähendustiine tegelikkuse tõlgendamisel!    ((jah, see on üks vana, taasleitud tekst.))